Hectorspruit is 'n dorpie in die ooste van Mpumalanga, Suid-Afrika. Die dorp is tussen die dorpe Kaapmuiden en Komatipoort geleë. Die dorp lê op die oewer van die Hectorspruit, 'n sytak van die Krokodilrivier. Die spruit het weer sy naam van die hond van Servaas de Kock gekry. De Kock was die landmeter wat die Pretoria-Delagoabaai-spoorlyn opgemeet het. Die spoorlyn het die dorp in 1891 bereik. Nadat President Paul Kruger die Zuid-Afrikaansche Republiek verlaat het op 11 September 1900 het die Boere die Tweede Vryheidsoorlog in guerillavorm voortgesit vanaf hierdie dorpie. Daar word suikerriet, groente en subtropiese vrugte verbou in die distrik. Lys van dorpe in Suid-Afrika "Hoofplek Hectorspruit". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4